TRC พุ่งกระฉูด 20% นิวไฮรอบ 2 ปี รับคว้างานก่อสร้างทางหลวงหมายเลข 4 มูลค่าเฉียด 700 ล้าน
TRC พุ่งกระฉูด 20% นิวไฮรอบ 2 ปี โดย ณ เวลา 10.40 น. อยู่ที่ระดับ 0.24 บาท บวก 0.04 บาท รับคว้างานก่อสร้างทางหลวงหมายเลข 4 มูลค่าเฉียด 700 ล้าน
TRC พุ่งกระฉูด 20% นิวไฮรอบ 2 ปี โดย ณ เวลา 10.40 น. อยู่ที่ระดับ 0.24 บาท บวก 0.04 บาท รับคว้างานก่อสร้างทางหลวงหมายเลข 4 มูลค่าเฉียด 700 ล้าน
7 ก.ย. 2564

ผู้สื่อข่าวรายงานว่า วันนี้(7ก.ย64) ราคาหุ้นบริษัท ทีอาร์ซี คอนสตรัคชั่น จำกัด (มหาชน)  หรือ TRC ณ เวลา 10.40 น. อยู่ที่ระดับ 0.24 บาท บวก 0.04 บาท หรือ 20% ด้วยมูลค่าซื้อขาย 98.21 ล้านบาท ราคาหุ้นนิวไฮรอบ 2 ปี 3 เดือน โดยเทียบตั้งแต่หุ้นยืนที่ระดับ 0.29 บาท เมื่อวันที่ 14 พ.ค.2562

โดยวานนี้(6ก.ย.64)บริษัท ทีอาร์ซี คอนสตรัคชั่น จำกัด (มหาชน)  หรือ TRC แจ้งว่า บริษัท สหการวิศวกร จํากัด ซึ่งเป็นบริษัทย่อยของบริษัทฯ เป็นผู้ชนะการเสนอราคางานโครงการก่อสร้างทางหลวงหมายเลข 4 สาย บ.ตําหนัง -แยกโคกเคียน ตอน 1 ของโครงการ กรมทางหลวง ระยะทาง 10.50 กิโลเมตรรวมงานติดตั้งไฟฟ้าแสงสว่าง อําเภอคุระบุรีและอําเภอตะกั่ววป่า จังหวัดพังงา มูลค่างาน 698.96 ล้านบาท รวมภาษีมูลค่าเพิ่ม ระยะเวลางาน 840 วัน คาดว่าจะลงนามในสัญญา 15 กันยายน 2564